पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. विजिलेंस टीम ने गुरुवार को रेडक्रास स्थित आरटीए दफ्तर में छापा मार कर करीब चार घंटे तक फाइलें खंगाली। सारी कार्रवाई की गोपनीय रिपोर्ट भी तैयार की गई है। सूत्रों के मुताबिक एक व्यक्ति ने वर्ष 2011 में हुई हजारों वाहनों की पासिंग में गड़बड़ी की शिकायत की थी।
टीम ने फाइलों की जांच के अलावा कुछ लोगों के बयान भी दर्ज किए। आरोप है कि सन 2011 में जिले में हजारों वाहनों की पासिंग हुई थी। इनमें बहुत से वाहन ऐसे थे जिनकी पासिंग नियम और शर्ते पूरी न करने के बावजूद रिश्वत लेकर कर दी गई।
हाल ही में सिटी मजिस्ट्रेट वीरेंद्र सांगवान की गिरफ्तारी के बाद प्रदेश में विजिलेंस टीमें छापेमारी कर रही है। इस कारण पिछले दिनों सभी आरटीए सचिव के तबादले भी किए गए थे। सिटी मजिस्ट्रेट सांगवान पर भी नूंह में आरटीए ऑफिस में तैनाती के दौरान अनियमितताओं के आरोप हैं। इसी तरह के आरोप हिसार ऑफिस पर भी लगे हैं। विजिलेंस को भी गड़बड़ी का अंदेशा है।
जांच के बाद ही कुछ कहेंगे : एसपी विजिलेंस
विजिलेंस टीम ने आरटीए दफ्तर में छापा मारा है। यहां एक मामले में जांच के लिए टीम भेजी गई थी। टीम अपनी कार्रवाई कर रही है। जांच के बाद ही कुछ कहा जा सकता है।
पतराम, पुलिस अधीक्षक, विजिलेंस।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva zho_Hant eng_Latn